**Ministru kabineta noteikumu projekta**

**“Par grozījumiem Līgumā starp EUREKA Sekretariātu un Latvijas Republikas Izglītības un zinātnes ministriju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Par grozījumiem Līgumā starp EUREKA Sekretariātu un Latvijas Republikas Izglītības un zinātnes ministriju” (turpmāk – noteikumu projekts) izstrādāts saskaņā ar: 1) *Euro* ieviešanas kārtības likuma 30.panta pirmo daļu; 2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3)Ministru kabineta iekārtas likuma31.panta pirmās daļas 2.punkts.  |
|  2. |  Pašreizējā situācija un problēmas | Līgums starp EUREKA Sekretariātu un Latvijas Republikas Izglītības un zinātnes ministriju (turpmāk – Līgums) (apstiprināts ar 2011.gada 12.aprīļa Ministru kabineta noteikumiem Nr.289)  nosaka noteikumus un nosacījumus par: 1) ikgadējām finansiālajām saistībām kopīgajā programmā Eurostars (turpmāk – programma Eurostars); 2) finansiālo atbalstu programmas Eurostars dalībniekiem; 3) EUREKA Sekretariāta veiktā Eiropas Savienības finansiālā ieguldījuma sadalījumu un izmantošanu, kas seko tās faktiskajiem finansiālā atbalsta maksājumiem programmas Eurostars dalībniekiem; 4) fondu kontroles līdzekļiem, par katra pienācīgi veiktā maksājuma atgūšanu un pienācīgu Eiropas Savienības finansiālo interešu aizsardzību un 5) programmas Eurostars intelektuālā īpašuma tiesību politiku.Latvijai īstenojot Līgumu, tiek izpildīts Zinātniskās darbības likuma 13.panta trešās daļas 4. punkts, kas nosaka, ka Izglītības un zinātnes ministrija koordinē starptautiskās sadarbības programmas pētniecības un tehnoloģiju jomās, un Ministru kabineta noteiktajā kārtībā nodrošina atbalstu dalībai šajās programmās un Deklarācijas par Valda Dombrovska vadītā Ministru kabineta iecerēto darbību I sadaļā minēto uzdevumu - veikt stratēģiskas investīcijas zinātnē saskaņā ar prioritāšu principu, piesaistot ES fondus, kvalitāti un (starptautisku) zinātnisku potenciālu pierādījušos konkrētos pētnieciskos projektos, zinātnes un tehnoloģijietilpīgos projektos.Noteikumu projekta mērķis ir pielāgot Līguma 5.panta 5.3.punkta trešo teikumu, lai ieviestu *euro*. Tiesiskās noteiktības nodrošināšanai ir nepieciešams grozīt Līgumu līdz *euro* ieviešanas dienai, tādēļ noteikumu projekts sagatavots atbilstoši *Euro* ieviešanas kārtības likuma 30.pantam. |
|  3. |  Saistītie politikas ietekmes novērtējumi un pētījumi | Noteikumu projekts šo jomu neskar. |
|  4. |  Tiesiskā regulējuma mērķis un būtība | Ievērojot to, ka ar 2014.gada 1.janvāri Latvijā plānots ieviest *euro,* ir nepieciešams veikt grozījumus Līgumā. Pašreizējā Līguma 5.panta 5.3.punkta trešais teikums „Pārrēķināšanas kurss” nosaka, kārtību, kādā pārrēķina EUREKA Sekretariāta veikto maksājumu *euro* latos. Ņemot vērā minēto, un Līguma 5.panta 5.1.punktā noteikto, ka EUREKA Sekretariāts maksājumus veic *euro,* tad ar noteikumu projektu tiks izteikts Līguma 5.panta 5.3.punkta trešais teikums jaunā redakcijā, nosakot, ka nacionālā finansējošā institūcija Latvijas Zinātņu akadēmija ziņojumus par izmaksām EUREKA Sekretariātam sniedz *euro*. Papildus minētajam, ar noteikumu projektu tiks precizēta Līguma Saistību deklarācijas 1.punkta “Finansiālo saistību pārskats” tabula, svītrojot kolonnu “Nacionālajā valūtā”.Ar noteikumu projektu tiks izteikta jaunā redakcijā Līguma 4.panta 4.1.punkta b) apakšpunkts, jo Ministru kaibneta 2008.gada 8.septembra noteikumi Nr.722 "Kārtība, kādā nodrošina valsts atbalstu dalībai starptautiskās sadarbības programmās pētniecības un tehnoloģiju jomās” ir zaudējuši spēku, stājoties spēkā Ministru kabineta 2012.gada 19.jūnija noteikumiem Nr.414 „Valsts atbalsta nodrošināšanas kārtība dalībai starptautiskās sadarbības programmās pētniecības un tehnoloģiju jomās”. Noteikumu projekts paredz arī precizēt (aktualizēt) Līguma tekstā amatpersonu vārdus un uzvārdus.Līguma noteikumu grozījumi nav personai nelabvēlīgāka par Līguma sākotnējo noteikumu redakciju. |
|  5. |  Projekta izstrādē iesaistītās institūcijas | Izglītības un zinātnes ministrija un Latvijas Zinātņu akadēmija. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo noteikumu projekts nemaina pastāvošo tiesisko regulējumu pēc būtības. |
|  7. |  Cita informācija | EUREKA Sekretariāts ir informēts par grozījumu veikšanas nepieciešamību Līgumā un neiebilst pret tiem, jo tie neskar Līguma saturu pēc būtības, bet gan atbilst tehniskajiem grozījumiem. Papildus minētajam arī Latvijas pāreja uz *euro* EUREKA Sekretariāts pieskaita pie tehniskajiem grozījumiem. EUREKA Sekretariāta prasība ir, lai šādus grozījumus Līgumā paraksta atbilstoši pilnvarota persona kā tas bija pie Līguma parakstīšanas.Līgums tiks īstenots Izglītības un zinātnes ministrijas esošo valsts budžeta līdzekļu ietvaros.Valsts budžeta finansējums sekmīgo Eurostars projektu īstenošanai tiks piešķirts saskaņā ar Komisijas regulā (EK) Nr.800/2008 (2008.gada 6.augusts), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. vai 88.pantu (vispārējā grupu atbrīvojuma regula) (turpmāk – Komisijas Regula) vai Savienības nostādnēs par valsts atbalstu pētniecībai, attīstībai un inovācijai noteiktajiem atbalsta nosacījumiem. |

Anotācijas II, III, IV, V, VI un VII sadaļa – noteikumu projekts šīs jomas neskar.

##### Izglītības un zinātnes ministrs V. Dombrovskis

Vizē:

Valsts sekretāre S. Liepiņa

06.12.2013 16:10

670

Depkovska, 67047772

anita.depkovska@izm.gov.lv